મણી-પશાનો દીકરો હીરો એના નામ પ્રમાણે સાચેસાચ હીરો નીકળ્યો હતો. તે ભણવામાં અત્યંત તેજસ્વી હતો. શાળામાં એના વિનયી-નમ્રતાભર્યા વાણી-વર્તનને લીધે તે સૌ શિક્ષકોનો માનીતો બની ગયેલો. મેટ્રિક સુધીનું શિક્ષણ એણે પછાત જાતિ અને હોંશિયાર વિદ્યાર્થી હોવાથી બે પ્રકારની સ્કોલરશીપ મેળવીને લીધેલું. એના શિક્ષકોએ ક્યારેય એના વ્યવહારમાં એને એવું નહીં દેખાડેલું કે તે પછાત-દલિત જાતિનો છે. જો કે હીરો પોતે પોતાની જાતિ પ્રત્યે પૂરો સભાન હતો. આથી એના વર્તનમાં ક્યારેય કોઈની સાથે ઉદ્ધતાઈ કે આછકલાઈ દેખાડી નહોતી.